Isabelle Körner
D Isabelle Körner (* 1975) isch e dytschi Färnsehjournalischti.

Noch dr Schuel het d Körner internationali Betribswirtschaftslehr studiert. Derno isch si uf d Georg von Holtzbrinck-Schuel fir Wirtschaftsjournalischte. Si het derno fir s Wirtschaftsmagazin DM un dr Nochrichtesänder N24 gschafft. Fir d Nochrichtenagäntur Reuters isch si au Wirtschaftskorreschpondänti fir d BBC World gsii.

Syt em Spotjohr 2004 moderiert d Körner d Nochrichte un dr Telebörse bim Färnsehsänder n-tv. Derzue moderiert si syt em 24. Oktober 2009 im Wächsel mit dr Ilka Eßmüller un em Maik Meuser s RTL Nachtjournal.

D Isabelle Körner schwätzt Änglisch as zwoti Muetersproch näbe Dytsch. Derzue cha si au Franzesisch un Spanisch.

Weblink 
 d Isabelle Körner uf n-tv.de
 Interview mit dr Isabelle Körner, Ideas 16/2011

Journalist (Dütschland)
Moderator
Fernsehjournalischt
Dütsche
Frau
Läbigi Person